Ingliste mõis

pisi|Peahoone tagantvaates

Ingliste mõis (saksa keeles Haehl,  Hähl, HehlLiivi Aarma.  Küla ajaloo uurimisest Taani hindamisraamatust Rootsi aja lõpuni 11. Juuru, Maidla, Atla, Mahtra, Järlepa, Umbru, Kädva, Ingliste, Hõreda, Pae, Raplamaa Sõnumid, nr. 1, 4 jaanuar 2018) oli rüütlimõis Juuru kihelkond Harjumaal. Tänapäeval jääb kunagine mõis Kehtna valda Rapla maakonnas.

Ajalugu
Ingliste mõisa on esmamainitud 1526. aastal, mil see kuulus Anrepite suguvõsale, sh 1602 Tallinna lahingus hukkunud Eestimaa maanõunik, Ingliste ja Vaimõisa mõisnikule, ning Rootsi feldmarssalile Poola-Rootsi sõjas Reinhold Anrepile. 

Keskajal asus seal arvatavasti kivist peahoonega linnus.

1724 läks mõis Karl Friedrich Johann von Staali omandusse, kelle järeltulijatele kuulus mõis kuni 1919. aasta võõrandamiseni.

Ingliste mõisas on sündinud 1812. aasta Vene-Prantsuse sõjast osa võtnud kindralmajor Georg Johann von Staal.

Peahoone
1760. aastail ehitati barokne ühekorruseline kivist peahoone. Hoone on L-tähe kujulise põhiplaaniga, ning selle vasaku tiib ehitati keskaegse vasallilinnuse alusmüürile.

Härrastemajal oli mitmete väljaehitustega kõrge kelpkatus ja kolme akna laiune eenduv keskrisaliit. Risaliit lõppes kahe korruse kõrguse torniga, millel oli algselt barokne kiiver.

1905. aasta ülestõusu ajal põletati mõisahoone, mille järel see taastati veidi muudetud kujul. Härrastemaja tagaküljele ehitati historitsistlik trepikoda. Pärast võõrandamist töötas hoones kool. 1984. aastal põles ehitis uuesti, mille järel taastati küll hoone välimus, kuid mitte interjöör.

Tänapäeval on peahoone eravalduses.
pisi|Park
pisi|Park
Kõrvalhooned
Mõisa paljudest kõrvalhoonetest on säilinud vaid varemed. Pika kaaristuga aidast on originaalkujul säilinud vaid otsad, keskosa on tundmatuseni muudetud.

Kalmistu
Kalmistu jääb mõisa südamest linnulennult umbes 1,2 km kaugusele kagu poole.

Pildid

Vaata ka
Ingliste mõisa kalmistu
Eesti mõisate loend
 Viited 

Välislingid

Eesti mõisaportaal
Liivi Aarma.  Küla ajaloo uurimisest Taani hindamisraamatust Rootsi aja lõpuni 11. Juuru, Maidla, Atla, Mahtra, Järlepa, Umbru, Kädva, Ingliste, Hõreda, Pae, Raplamaa Sõnumid, nr. 1, 4 jaanuar 2018

Kategooria:Eestimaa fideikomissmõisad
Kategooria:Harjumaa mõisad
Kategooria:Kehtna vald
Kategooria:Juuru kihelkond
Kategooria:Anrepide mõisad
Kategooria:Vietinghoffide mõisad